**บันทึกข้อความ**

**ส่วนราชการ** สำนักปลัด เทศบาลตำบลทรายขาว โทร. 075-642303 ต่อ 12

**ที่**  กบ 53201/- **วันที่** 1 ตุลาคม 2562

**เรื่อง** รายงานผลการดำเนินการตามแผนปฏิบัติการป้องกันการทุจริต (พ.ศ.2562-2564)

 ประจำปีงบประมาณ พ.ศ. 2562

**เรียน** นายกเทศมนตรีตำบลทรายขาว

ตามที่เทศบาลตำบลทรายขาว ได้จัดทำแผนปฏิบัติการป้องกันการทุจริต (พ.ศ.2562-2564) โดยกำหนดรายละเอียดการปฏิบัติเป็นปีงบประมาณ 2562 เพื่อใช้เป็นแนวทางในการดำเนินงานป้องกันการทุจริตที่จะเกิดขึ้นในองค์กร ซึ่งเป็นนโยบายหลักของรัฐบาล และเป็นเรื่องที่รัฐบาลให้ความสำคัญเป็นอย่างมาก โดยเร่งรัดให้ทุกหน่วยงานทั้งภาครัฐและเอกชนมีการดำเนินการป้องกันการทุจริตอย่างต่อเนื่อง เพื่อให้ระบบราชการมีความโปร่งใสและเป็นที่น่าเชื่อถือของประชาชน

สำนักปลัดเทศบาลตำบลทรายขาว จึงขอรายงานผลการดำเนินการตามแผนปฏิบัติการป้องกันการทุจริต (พ.ศ.2562-2564) ประจำปีงบประมาณ พ.ศ.2562 ดังสรุปผลการดำเนินการงานดังต่อไปนี้

**สรุปผลการดำเนินงานการปฏิบัติการป้องกันการทุจริต (พ.ศ.2562-2564)**

**ประจำปีงบประมาณ พ.ศ. 2562**

|  |  |  |  |  |
| --- | --- | --- | --- | --- |
| **มิติ** | **โครงการ/กิจกรรม/มาตรการ** | **ปี 2562****งบประมาณ****(บาท)** | **รายละเอียด****ผลการดำเนินงาน** | **หมายเหตุ** |
| **1. การสร้างสังคมที่ไม่ทนต่อการทุจริต** | 1. โครงการฝึกอบรมคุณธรรมจริยธรรมในการปฏิบัติงาน2. การจัดทำคู่มือผลประโยชน์ทับซ้อน3. โครงการส่งเสริม อนุรักษ์ ฟื้นฟู ทรัพยากรธรรมชาติและสิ่งแวดล้อม4. โครงการส่งเสริมและฝึกอบรมอาชีพแก่ประชาชน5. โครงการเข้าค่ายคุณธรรมเด็กและเยาวชนมุสลิมภาคฤดูร้อนตำบลทรายขาว6. โครงการเข้าค่ายพุทธคุณ7. โครงการปลูกฝังคุณธรรมจริยธรรมสำหรับเด็กศูนย์พัฒนาเด็กเล็กในตำบลทรายขาว8. โครงการบริหารงานตามหลักธรรมภิบาล | 20,000-50,00060,000100,000100,00025,0000 | ดำเนินการแล้วดำเนินการแล้วดำเนินการแล้วดำเนินการแล้วดำเนินการแล้วไม่ได้ดำเนินการไม่ได้ดำเนินการไม่ได้ดำเนินการ |  |

-2-

|  |  |  |  |  |
| --- | --- | --- | --- | --- |
| **มิติ** | **โครงการ/กิจกรรม/มาตรการ** | **ปี 2562****งบประมาณ****(บาท)** | **รายละเอียด****ผลการดำเนินงาน** | **หมายเหตุ** |
| **2. การบริหารราชการเพื่อป้องกันการทุจริต** | 9. การสร้างความโปร่งใสในการบริหารงานบุคคล (ถือปฏิบัติตามระเบียบฯ)10. สร้างความโปร่งใสในการพิจารณาเลื่อนขั้นเงินเดือน11. ควบคุมการเบิกจ่ายเงินตามเทศบัญญัติงบประมาณรายจ่ายประจำปี12. การจัดทำแผนและกระบวนการจัดหาพัสดุ13. การใช้บัตรคิวในการติดต่อราชการ14. ประกาศเจตจำนงต่อต้านการทุจริตของผู้บริหารองค์กรปกครองส่วนท้องถิ่น15 การเผยแพร่ข้อมูลข่าวสารด้านการจัดซื้อ-จัดจ้าง | ------- | ดำเนินการแล้วดำเนินการแล้วดำเนินการแล้วดำเนินการแล้วดำเนินการแล้วดำเนินการแล้วดำเนินการแล้ว |  |

ซึ่งจากผลการดำเนินงานจะนำมาวิเคราะห์ความเสี่ยงของการดำเนินงานหรือการปฏิบัติหน้าที่ที่อาจก่อให้เกิดการทุจริตหรือก่อให้เกิดการขัดแย้งกันระหว่างผลประโยชน์ส่วนรวมของหน่วยงาน ดังนี้

 การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่นมีวัตถุประสงค์เพื่อต้องการบ่งชี้ความเสี่ยงของการทุจริตที่มีอยู่ในองค์กร โดยการประเมินโอกาสของการทุจริตที่อาจเกิดขึ้น ตลอดจนบุคคลหรือหน่วยงานที่อาจเกี่ยวข้องกับการกระทำการทุจริต เพื่อพิจารณาว่าการควบคุมและการป้องกันการทุจริตที่มีอยู่ในปัจจุบันมีประสิทธิภาพและประสิทธิผลหรือไม่

 **การทุจริตในระดับท้องถิ่น** พบว่าปัจจัยที่มีผลต่อการขยายตัวของการทุจริตในระดับท้องถิ่น ได้แก่ การกระจายอำนาจลงสู่องค์กรปกครองส่วนท้องถิ่น แม้ว่าโดยหลักการแล้วการกระจายอำนาจมีวัตถุประสงค์สำคัญเพื่อให้บริการต่างๆ ของรัฐสามารถตอบสนองต่อความต้องการของชุมชนมากขึ้น มีประสิทธิภาพมากขึ้นแต่ในทางปฏิบัติทำให้แนวโน้มของการทุจริตในท้องถิ่นเพิ่มมากยิ่งขึ้นเช่นเดียวกัน

 **ลักษณะการทุจริตในส่วนขององค์กรปกครองส่วนท้องถิ่น** จำแนกเป็น 7 ประเภท ดังนี้

 1) การทุจริตด้านงบประมาณ การทำบัญชี การจัดซื้อจัดจ้าง และการเงินการคลัง ส่วนใหญ่เกิดจากการละเลยขององค์กรปกครองส่วนท้องถิ่น

 2) สภาพหรือปัญหาที่เกิดจากตัวบุคคล

 3) สภาพการทุจริตอันเกิดจากช่องว่างของกฎระเบียบและกฎหมาย

 4) สภาพหรือลักษณะปัญหาของการทุจริตที่เกิดจากการขาดความรู้ความเข้าใจและขาดคุณธรรมจริยธรรม

-3-

 5) สภาพหรือลักษณะปัญหาที่เกิดจากการขาดประชาสัมพันธ์ให้ประชาชนทราบ

 6) สภาพหรือลักษณะปัญหาของการทุจริตที่เกิดจากการตรวจสอบขาดความหลากหลายในการตรวจสอบจากภาคส่วนต่างๆ

 7) สภาพหรือลักษณะปัญหาของการทุจริตที่เกิดจากอำนาจ บารมี และอิทธิพลท้องถิ่น

**สาเหตุและปัจจัยที่นำไปสู้การทุจริตขององค์กรปกครองส่วนท้องถิ่นสามารถสรุปเป็นประเด็นได้ดังนี้**

 1) โอกาส แม้ว่าในปัจจุบันมีหน่วยงานและกฎหมายที่เกี่ยวข้องกับการป้องกันและปราบปราม การทุจริตแต่พบว่า ยังคงมีช่องว่างที่ทำให้เกิดโอกาสของการทุจริต ซึ่งโอกาสดังกล่าวเกิดขึ้นจากการบังคับใช้กฎหมายที่ไม่เข้มแข็ง กฎหมาย กฎระเบียบไม่รัดกุม และอำนาจหน้าที่โดยเฉพาะข้าราชการระดับสูงก็เป็นอีกโอกาสหนึ่งที่ทำให้เกิดการทุจริต

 2) สิ่งจูงใจ เป็นที่ยอมรับว่า สภาวะทางเศรษฐกิจที่มุ่งเน้นเรื่องของวัตถุนิยม สังคมทุนนิยม ทำให้คนในปัจจุบันมุ่งเน้นที่การสร้างความร่ำรวย ด้วยเหตุนี้จึงเป็นแรงจูงใจให้เจ้าหน้าที่มีแนวโน้มที่จะทำพฤติกรรมการทุจริตมากยิ่งขึ้น

 3) การขาดกลไกในการตรวจสอบความโปร่งใส การทุจริตในปัจจุบันมีรูปแบบที่ซับซ้อนขึ้นโดยเฉพาะการทุจริตในเชิงนโยบายที่ทำให้การทุจริตกลายเป็นความชอบธรรมในสายตาของประชาชน ขาดกลไกการตรวจสอบความโปร่งใสที่มีประสิทธิภาพ ดังนั้นจึงเป็นการยากที่จะเข้าไปตรวจสอบการทุจริตของบุคคลเหล่านี้

 4) การผูกขาดในบางกรณีการดำเนินงานของภาครัฐ ได้แก่ การจัดซื้อ-จัดจ้าง เป็นเรื่องของการผูกขาด ดังนั้น จึงมีความเกี่ยวข้องเป็นห่วงโซ่ผลประโยชน์ทางธุรกิจ รูปแบบการผูกขาด ได้แก่ การผูกขาดในโครงการก่อสร้างและโครงสร้างพื้นฐานภาครัฐ

 5) การได้รับค่าตอบแทนที่ไม่เหมาะสม รายได้ไม่เพียงพอต่อรายจ่าย ความยากจนถือเป็นปัจจัยหนึ่งที่ทำให้ข้าราชการมรชีพฤติกรรมการทุจริต เพราะความต้องการที่จะมีสภาพความเป็นอยู่ที่ดีขึ้น ทำให้เจ้าหน้าที่ต้องแสวงหาช่องทางเพื่อเพิ่ม “รายได้พิเศษ” ให้กับตนเองและครอบครัว

 6) การขาดจริยธรรม คุณธรรม ในสมัยโบราณ ความซื่อสัตย์สุจริตเป็นคุณธรรมที่ได้รับการเน้นเป็นพิเศษ ถือว่าเป็นเครื่องมือวัดความดีของคน แต่ในปัจจุบัน พบว่า คนมีความละอายต่อบาปและเกรงกลัวบาปน้อยลง และมีความเห็นแก่ตัวมากยิ่งขึ้น มองแต่ประโยชน์ส่วนตนเป็นที่ตั้งมากกว่าที่จะยึดผลประโยชน์ส่วนรวม

 7) ค่านิยมที่ผิด ปัจจุบันค่านิยมของสังคมได้เปลี่ยนจากยกย่องคนดี คนที่มีความซื่อสัตย์สุจริตเป็น ยกย่องคนที่มีเงิน คนที่เป็นเศรษฐี คนที่มีตำแหน่งหน้าที่การงานสูง ด้วยเหตุนี้ ผู้ที่มีค่านิยมที่ผิดเห็นว่าการทุจริตเป็นวิถีชีวิตเป็นเรื่องธรรมดา เห็นคนซื่อเป็นคนเซ่อ เห็นคนโกงเป็นคนฉลาด ย่อมจะทำการฉ้อราษฎร์ บังหลวงโดยไม่มีความละอายต่อบุญและบาป และไม่เกรงกลัวต่อกฎหมายบ้านเมือง

 ซึ่งผลจากการวิเคราะห์ความเสี่ยงดังกล่าวข้างต้น เทศบาลตำบลทรายขาว มองความเสี่ยงเกี่ยวกับการปฏิบัติงานของเจ้าหน้าที่ การแก้ไขปัญหาการกระทำผิดวินัยของเจ้าหน้าที่รัฐเป็นปัญหาสำคัญ ที่ต้องแก้ไขโดยเร่งด่วน

 จึงเรียนมาเพื่อโปรดทราบ

 (นางสาวรจนา สุภาพ)

 นักวิเคราะห์นโยบายและแผน

-4-

ความเห็นหัวหน้าสำนักปลัด

..............................................................................................................................................................................

 (นางสาวนงค์ลักษณ์ แสงขาว)

 หัวหน้าฝ่ายแผนงานและงบประมาณ

 รักษาราชการแทน หัวหน้าสำนักปลัด

ความเห็นปลัดเทศบาลตำบล

..............................................................................................................................................................................

 (นายสุทิน สุวรรณบำรุง)

 ปลัดเทศบาลตำบลทรายขาว

ความเห็นนายกเทศมนตรี

..............................................................................................................................................................................

 (นายสุทิน สุวรรณบำรุง)

 ปลัดเทศบาล ปฏิบัติหน้าที่

 นายกเทศมนตรีตำบลทรายขาว